CELEX: 32022R0580
Language: fi
Date: 2022-04-08 00:00:00
Title: Neuvoston asetus (EU) 2022/580, annettu 8 päivänä huhtikuuta 2022, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 muuttamisesta

8.4.2022   
               
               
                  FI
               
               
                  Euroopan unionin virallinen lehti
               
               
                  L 110/1
               
            
         NEUVOSTON ASETUS (EU) 2022/580,
         annettu 8 päivänä huhtikuuta 2022,
         Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17 päivänä maaliskuuta 2014 annetun neuvoston päätöksen 2014/145/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetulla neuvoston asetuksella (EU) N:o 269/2014 (2) pannaan täytäntöön päätöksessä 2014/145/YUTP säädetyt rajoittavat toimenpiteet.
                  
               
                     (2)
                  
                  
                     Neuvosto antoi 8 päivänä huhtikuuta 2022 päätöksen (YUTP) 2022/582 (3), jolla muutetaan päätöstä 2014/145/YUTP ottamalla käyttöön uusia poikkeuksia varojen jäädyttämisestä sekä kiellosta asettaa nimettyjen henkilöiden ja yhteisöjen saataville varoja ja taloudellisia resursseja.
                  
               
                     (3)
                  
                  
                     Kyseiset muutokset kuuluvat Euroopan unionin toiminnasta tehdyn sopimuksen soveltamisalaan ja niiden täytäntöönpano edellyttää unionin tasoista sääntelyä erityisesti sen varmistamiseksi, että niitä sovelletaan yhtenäisesti kaikissa jäsenvaltioissa.
                  
               
                     (4)
                  
                  
                     Asetus (EU) N:o 269/2014 olisi sen vuoksi muutettava vastaavasti.
                  
               
                     (5)
                  
                  
                     Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan välittömästi kun se julkaistaan,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 269/2014 seuraavasti:
            
                        1)
                     
                     
                        lisätään 4 artiklan 1 kohtaan alakohta seuraavasti:
                        
                                    ”e)
                                 
                                 
                                    maksetaan tilille tai tililtä, joka kuuluu kansainvälisen oikeuden mukaisesti vapauksia nauttivalle diplomaatti- tai konsuliedustustolle tai kansainvälisen järjestölle tai on niiden hallussa, mikäli tällaiset maksut on tarkoitettu käytettäviksi kyseisen diplomaatti- tai konsuliedustuston tai kansainvälisen järjestön virallisiin tarkoituksiin.”;
                                 
                              
                  
                        2)
                     
                     
                        korvataan 6 b artikla seuraavasti:
                        
                           ”6 b artikla
                           
                              1.   Poiketen siitä, mitä 2 artiklassa säädetään, jäsenvaltion toimivaltaiset viranomaiset voivat myöntää luvan liitteessä I olevassa kohdassa ”B. Yhteisöt” olevissa 53, 54 ja 55 kohdissa luetelluille yhteisöille kuuluvien tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen kyseisten yhteisöjen saataville tarkoituksenmukaisiksi katsominsa ehdoin ja todettuaan, että tällaiset varat tai taloudelliset resurssit ovat tarpeen, jotta kyseisten yhteisöjen kanssa ennen 23 päivää helmikuuta 2022 sovitut toimet tai tehdyt sopimukset, mukaan lukien kirjeenvaihtajapankkimenettelysuhteet, voidaan päättää viimeistään 24 päivänä elokuuta 2022.
                           
                           
                              2.   Poiketen siitä, mitä 2 artiklassa säädetään, jäsenvaltion toimivaltaiset viranomaiset voivat myöntää luvan liitteessä I olevissa 79, 80, 81 ja 82 kohdissa luetelluille yhteisöille kuuluvien tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen kyseisten yhteisöjen saataville tarkoituksenmukaisiksi katsominsa ehdoin ja todettuaan, että tällaiset varat tai taloudelliset resurssit ovat tarpeen, jotta kyseisten yhteisöjen kanssa ennen 8 päivää huhtikuuta 2022 sovitut toimet tai tehdyt sopimukset, mukaan lukien kirjeenvaihtajapankkimenettelysuhteet, voidaan päättää viimeistään 9 päivänä lokakuuta 2022.
                           
                           
                              3.   Poiketen siitä, mitä 2 artiklassa säädetään, jäsenvaltion toimivaltaiset viranomaiset voivat tarkoituksenmukaisiksi katsominsa ehdoin myöntää luvan tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen liitteessä I luetellun luonnollisen henkilön, oikeushenkilön, yhteisön tai elimen saataville todettuaan, että
                              
                                          a)
                                       
                                       
                                          varat tai taloudelliset resurssit ovat tarpeen unioniin sijoittautuneen oikeushenkilön, yhteisön tai elimen omistusoikeuksien myyntiä tai siirtoa varten viimeistään 9 päivänä lokakuuta 2022, kun kyseiset omistusoikeudet omistaa suoraan tai välillisesti liitteessä I lueteltu luonnollinen henkilö, oikeushenkilö, yhteisö tai elin; ja
                                       
                                    
                                          b)
                                       
                                       
                                          tällaisestä myynnistä tai siirrosta saatavat tulot pysyvät jäädytettyinä.”.
                                       
                                    
                        
                     
                  
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä huhtikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 78, 17.3.2014, s. 16.
         
            (2)  Neuvoston asetus (EU) N:o 269/2014, annettu 17 päivänä maaliskuuta 2014, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä (EUVL L 078, 17.3.2014, s. 6).
         
            (3)  Neuvoston päätös (YUTP) 2022/582, annettu 8 päivänä huhtikuuta 2022, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta (ks. tämän virallisen lehden s. 55).